|  |  |
| --- | --- |
| **JUDEȚUL VÂLCEA** | **…** |
| **Consiliul Județean Vâlcea** |  |
| Nr. / . .2018 | Nr. / . .2018 |

**CONTRACT DE SERVICII  
de publicitate și informare în cadrul proiectului “Modernizare DJ 678, Limita Județ Olt – Drăgoești - Casa Veche – Drăgioiu – Galicea – Bratia – Cremenari – Bercioiu - Ruda – Bârseșt – Barza - Budești (DN7), județul Vâlcea”**

1. **Părțile contractante**

În temeiul prevederilor art. 7 alin. (5) din Legea privind achizițiile publice nr. 98/ 2016, cu modificările și completările ulterioare, s-a încheiat prezentul contract de servicii, între

**Județul Vâlcea**, prin **Consiliul Județean Vâlcea**, cu sediul în municipiul Râmnicu Vâlcea, str. General Praporgescu nr. 1, cod poștal 240595, telefon 0250.732.901, fax 0250.735.617, e-mail: [consiliu@cjvalcea.ro](mailto:consiliu@cjvalcea.ro), cod fiscal 2540929, conturile nr. RO25 TREZ 24A8 4030 1580 101X, RO41 TREZ 24A8 4030 1580 102X, și RO57 TREZ 24A8 4030 1580 103X, deschise la Trezoreria Municipiului Râmnicu Vâlcea, reprezentat prin Constantin Rădulescu - Președinte și Vasilica Mazilu - Director general, în calitate de **achizitor**, pe de o parte, și

**…**, cu sediul în …, str. …, nr. …, bl. …, sc. …, ap. …, județul …, cod poștal …, telefon …, fax …, număr de înmatriculare …, cod fiscal …, cont … deschis la Trezoreria …, reprezentată prin … - …, în calitate de **prestator**, pe de altă parte.

1. **Definiții**

În prezentul contract următorii termeni vor fi interpretați astfel:

* 1. **achizitor și prestator** - părțile contractante, așa cum sunt acestea definite în prezentul contract;
  2. **contract** - prezentul contract și anexele sale;
  3. **forță majoră** - un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaiele, revoluțiile, incendiile, inundațiile sau orice alte catastrofe naturale, restricțiile apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
  4. **prețul contractului** - prețul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;
  5. **proiect** - proiectul **“Modernizare DJ 678, Limita Județ Olt – Drăgoești - Casa Veche – Drăgioiu – Galicea – Bratia – Cremenari – Bercioiu - Ruda – Bârseșt – Barza - Budești (DN7), județul Vâlcea”**, cod SMIS 108737, cofinanțat prin Programul Operațional Regional 2014-2020;
  6. **servicii** - serviciile a căror prestare face obiectul contractului;
  7. **zi** - zi calendaristică; **an** - 365 de zile.

1. **Interpretare**
2. În prezentul contract, cu excepția unei prevederi contrare, cuvintele la forma singular vor include forma de plural și viceversa, acolo unde acest lucru este permis de context.
3. Termenul „zi” ori „zile” sau orice referire la zile reprezintă zile calendaristice dacă nu se specifică în mod diferit.
4. Clauzele și expresiile vor fi interpretate prin raportare la întregul contract.
5. **Obiectul contractului**
6. Prestatorul se obligă să presteze servicii de publicitate și informare în cadrul proiectului “Modernizare DJ 678, Limita Județ Olt – Drăgoești - Casa Veche – Drăgioiu – Galicea – Bratia – Cremenari – Bercioiu - Ruda – Bârseșt – Barza - Budești (DN7), județul Vâlcea”, în conformitate cu prevederile Anexelor nr. 1 și 2, respectiv ale Manualului de Identitate Vizuală pentru Programul Operațional Regional 2014-2020.
7. În scopul prestării serviciilor de publicitate și informare, prestatorul va:
8. publica 4 comunicate de presă (după semnarea contractului de finanțare, Ia finalizarea proiectului, după semnarea contractului de lucrări și după finalizarea lucrărilor);
9. pregăti și organiza 2 conferințe de presă (Ia demararea și la finalizarea proiectului);
10. realiza și amplasa 7 panouri temporare (pe durata execuției lucrărilor);
11. realiza și amplasa 7 plăci permanente.
12. Materialele de promovare vor conține informații legate de obiectivele, activitățile, rezultatele, beneficiarul (achizitorul) și finanțatorii proiectului, precum și de contribuția financiară a acestora.
13. **Prețul contractului**
14. Prețul convenit pentru îndeplinirea contractului, plătibil prestatorului de către achizitor, eșalonat, pe toată durata contractului, este în sumă de **… lei** fără TVA (... lei inclusiv TVA). Prestatorul este/ nu este plătitor de TVA.
15. Plata serviciilor de publicitate și informare se va efectua pe baza de notă de constatare, după prestarea serviciilor prevăzute la clauza 4.2. În situația în care în aceeași perioadă sunt prestate mai multe servicii de același tip și/ sau mai multe tipuri de servicii, conform clauzei 4.2., se va întocmi o singură notă de constatare.
16. **Durata contractului**
17. Durata estimată a contractului este de 44 de luni.
18. Prezentul contract intră în vigoare la data semnării lui de către ultima parte.
19. Contractul va produce efecte până la aprobarea cererii finale de rambursare de către Autoritatea de Management pentru Programul Operațional Regional 2014-2020 - AM POR.
20. Durata contractului poate fi modificată, prin act adițional, în funcție de modificările contractului de finanțare a proiectului, precum și în funcție de durata contractului de lucrări.
21. Achizitorul poate revizui prin notificare, termenele de elaborare/ predare, prevăzute în Anexa nr. 1 - Caietul de sarcini, în funcție de eventualele modificări ale contractului de finanțare a proiectului.
22. Prestatorul va fi înștiințat în timp util asupra devansării sau amânării termenelor de elaborare/ predare.
23. **Executarea contractului**

Executarea contractului începe de la data semnării lui de către ultima parte.

1. **Documentele contractului**
2. Documentele contractului sunt:
3. Caietul de sarcini înregistrat la Consiliul Județean Vâlcea cu nr. 2934/ 05.03.2018 - Anexa nr. 1;
4. oferta prestatorului, înregistrată la Consiliul Județean Vâlcea cu nr. ….…/ ….….2018 - Anexa nr. 2;
5. garanția de bună execuție - Anexa nr. 3;
6. acordurile de subcontractare, dacă este cazul - Anexa nr. 4.
7. În funcție de modificarea contractului de finanțare a proiectului și/ sau a Manualului de Identitate Vizuală a POR, achizitorul își rezervă dreptul de a aduce modificări Anexei nr. 1, pe care le va comunica prestatorului în timp util.
8. **Obligațiile achizitorului**

Achizitorul se obligă să plătească eșalonat prețul către prestator în termen de 30 zile de la data constatării prestării serviciilor, în condițiile clauzei 5.2. din prezentul contract și cu respectarea prevederilor art. 3 alin. (21) din O.G. nr. 13/ 2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare.

1. **Obligațiile prestatorului**
2. Prestatorul se obligă să presteze serviciile conform cerințelor Anexei nr. 1, la standardele și/ sau performanțele prezentate în Anexa nr. 2.
3. Prestatorul se obligă să despăgubească achizitorul împotriva oricăror:
4. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile, utilajele și programele folosite pentru sau în legătură cu serviciile achiziționate și
5. daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea cerințelor achizitorului.
6. **Sancțiunile pentru neîndeplinirea culpabilă a obligațiilor**
7. În cazul în care, din vina sa exclusivă, prestatorul nu își îndeplinește în termenul convenit obligațiile asumate, începând cu ziua următoare, achizitorul are dreptul de a deduce din valoarea neexecutată a serviciilor, pentru fiecare zi de întârziere, dobânda legală penalizatoare prevăzută la art. 3 alin. (21) din O.G. nr. 13/ 2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare.
8. În cazul în care achizitorul nu își onorează obligațiile de plată în termen de 30 de zile de la expirarea perioadei convenite, prestatorul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art. 3 alin. (21) din O.G. nr. 13/ 2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare.
9. Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a rezilia contractul în mod unilateral, în termen de 10 zile de la data notificării prealabile scrise și de a pretinde plata de daune-interese în condițiile prevederilor art. 1.535-1.536 din Codul Civil, republicat, cu modificările și completările ulterioare.
10. Prestatorul este obligat la plata oricărui prejudiciu creat achizitorului ca urmare a refuzului prestatorului, în mod nejustificat, de a prezenta și a modifica/ revizui materialele de publicitate prevăzute la clauza 4.2., potrivit instrucțiunilor și recomandărilor emise de Organismul Intermediar și/ sau Autoritatea de Management al POR pe perioada în care produce efecte juridice prezentul contact.
11. Achizitorul își rezervă dreptul de a renunța unilateral oricând la contract, printr-o notificare scrisă adresată prestatorului, fără nicio compensație:
    1. în condițiile art. 222 alin. (2) și (3) din Legea privind achizițiile publice nr. 98/ 2016, cu modificările și completările ulterioare;
    2. dacă împotriva prestatorului s-a declanșat procedura insolvenței, cu condiția ca această anulare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.
12. Dacă achizitorul reziliază contractul, acesta va fi îndreptățit să recupereze de la prestator, fără a renunța la celelalte reparații la care este îndreptățit în baza acestuia, orice pierdere sau prejudiciu suferit până la un nivel egal cu valoarea contractului.
13. **Garanția de bună execuție a contractului**
14. Garanția de bună execuție a contractului se constituie în cuantum de 5% din prețul contractului fără TVA, prin virament bancar/ printr-un instrument de garantare emis în condițiile legii de o societate bancară sau de o societate de asigurări/ prin rețineri succesive din sumele datorate pentru facturi parțiale/ prin depunerea la casierie a unor sume în numerar.
15. Dovada constituirii garanției de bună execuție se va face în termen de 5 zile lucrătoare de la data încheierii contractului.
16. Valabilitatea garanției se va prelungi în mod corespunzător modificărilor duratei contractului.
17. În cazul în care prestatorul nu constituie garanția de bună execuție în forma, cuantumul și termenul stabilite, achizitorul are dreptul de a rezilia contractul.
18. Achizitorul are dreptul de a emite pretenții asupra garanției de bună execuție, oricând pe parcursul îndeplinirii contractului, în limita prejudiciului creat, în cazul în care prestatorul nu își îndeplinește din culpa sa obligațiile asumate prin contract. Anterior emiterii unei pretenții asupra garanției de bună execuție achizitorul are obligația de a notifica pretenția atât prestatorului, cât și emitentului instrumentului de garantare, precizând obligațiile care nu au fost respectate, precum și modul de calcul al prejudiciului. În situația executării garanției de bună execuție, parțial sau total, prestatorul are obligația de a reîntregi garanția în cauză raportat la restul rămas de executat.
19. Achizitorul are obligația de a elibera/ restitui garanția de bună execuție în cel mult 14 zile de la data îndeplinirii de către prestator a obligațiilor asumate prin contract, dacă nu a ridicat până la acea dată pretenții asupra ei.
20. **Alte responsabilități ale achizitorului**

Achizitorul se obligă să pună la dispoziția prestatorului orice fișiere, facilități și/ sau informații pe care acesta le consideră necesare îndeplinirii contractului în vederea respectării prevederilor Anexei nr. 1.

1. **Alte responsabilități ale prestatorului**
2. Prestatorul are obligația de a executa serviciile prevăzute în contract cu profesionalismul și promptitudinea cuvenite angajamentului asumat și în conformitate cu prevederile Anexei nr. 1.
3. Prestatorul se obligă să supravegheze prestarea serviciilor, să asigure resursele umane, materialele, instalațiile, echipamentele și orice alte asemenea, fie de natură provizorie, fie definitivă, cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.
4. Prestatorul este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.
5. Vizibilitatea și lizibilitatea textelor și ale elementelor grafice trebuie asigurate pe toată durata afișării panoului temporar și a plăcii permanente.
6. Panourile temporare și plăcile permanente trebuie să fie confecționate dintr-un material rezistent Ia intemperii.
7. În cazul în care, acestea se deteriorează datorită unor factori externi (condiții meteo etc.) prestatorul va trebui să le refacă/ înlocuiască fără costuri suplimentare, în termen de maximum 15 zile lucrătoare de la constatarea acestui fapt.
8. Întrucât placa permanentă va rămâne instalată la locul implementării proiectului pe o perioadă de 5 ani de la data închiderii oficiale a Programului Operațional Regional 2014-2020 (aproximativ anul 2028), materialul din care va fi confecționată trebuie să fie rezistent la condițiile meteo (metal).
9. Prestatorul este obligat să monitorizeze situația personală a angajaților, asociaților și/ sau a acționarilor subcontractanților în vederea prevenirii apariției oricăror situații de conflict de interese sau de incompatibilitate, așa cum acestea sunt definite de lege. În cazul identificării unei asemenea situații, prestatorul este obligat să notifice de îndată achizitorul.
10. În cazul în care reprezentantul prestatorului nu notifică achizitorul cu privire la apariția oricărei situații prevăzute la clauza 14.7., iar aceasta duce la aplicarea de sancțiuni achizitorului de către organismele abilitate de lege, atunci prestatorul va achita achizitorului contravaloarea corecțiilor/ reducerilor respective precum și orice alte daune care rezultă din aplicarea acestora.
11. La data emiterii facturilor pentru serviciile prestate, prestatorul va avea în vedere și dispozițiile O.U.G. nr. 79/ 2017 pentru modificarea și completarea Legii nr. 227/ 2015 privind Codul fiscal.

1. **Subcontractanții** (dacă este cazul)
2. Prestatorul are obligația de a încheia Acordurile de subcontractare/ contractele cu subcontractanții desemnați, în aceleași condiții în care el a semnat contractul cu achizitorul.
3. Subcontractanții sunt pe deplin răspunzători față de prestator pentru modul în care își îndeplinesc părțile din contract.
4. Prestatorul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului de achiziție publică, în condițiile art. 221 din Legea nr. 98/ 2016.
5. Schimbarea unui subcontractant va fi notificată achizitorului și nu va determina schimbarea prețului contractului.
6. Subcontractanții își vor exprima la momentul încheierii contractului sau la momentul introducerii acestora în contractul de achiziție publică, după caz, opțiunea de a fi plătiți direct de către achizitor, în condițiile legii.
7. **Verificările**

Achizitorul are dreptul de a verifica modul de prestare a serviciilor pentru a stabili conformitatea lor cu prevederile prezentului contract, ale contractului de finanțare și ale legislației în vigoare, pe bază de notă de constatare a îndeplinirii obligațiilor contractuale.

1. **Dreptul de proprietate intelectuală**

În mod implicit, prin prezentul contract, prestatorul cedează integral achizitorului dreptul de autor asupra tuturor rezultatelor executării contractului (machete, documente, fișiere etc.).

1. **Începerea, finalizarea, întârzierile și sistarea**
2. Prestatorul are obligația de a începe prestarea serviciilor în timpul cel mai scurt posibil de la data semnării contractului de către ultima parte.
3. În cazul în care prestatorul suferă întârzieri și/ sau suportă costuri suplimentare, datorate în exclusivitate achizitorului, părțile vor stabili de comun acord:
4. prelungirea perioadei de prestare a serviciilor și
5. totalul cheltuielilor aferente, dacă este cazul, care se vor adăuga la prețul contractului.
6. În cazul în care:
7. orice motive de întârziere, ce nu se datorează prestatorului sau
8. alte circumstanțe neobișnuite, susceptibile de a surveni altfel decât prin încălcarea contractului de către prestator

îndreptățesc prestatorul să solicite prelungirea perioadei de prestare a serviciilor sau a oricărei faze a acestora, atunci părțile vor revizui, de comun acord, perioada de prestare și vor semna un act adițional.

1. Cu excepția cazului în care achizitorul este de acord cu o prelungire a termenului de execuție, orice întârziere în îndeplinirea contractului dă dreptul achizitorului de a solicita penalități și  
    daune-interese prestatorului.

1. **Ajustarea prețului contractului**
2. Pentru serviciile prestate, prețul datorat de achizitor prestatorului este cel declarat în Anexa nr. 2 la contract.
3. Prețul contractului este ferm, pentru serviciile contractate nu se ajustează.
4. **Amendamentele**
5. Părțile au dreptul, pe durata îndeplinirii contractului, de a conveni modificarea clauzelor contractului, prin act adițional.
6. Orice modificare legislativă sau a prevederilor contractului de finanțare a proiectului, care este aplicabilă/ vizează prezentul contract, se va aplica în mod corespunzător.
7. Orice obligație impusă achizitorului prin contractul de finanțare a proiectului, care nu se respectă din vina exclusivă a prestatorului și care duce la crearea unui prejudiciu, se va răsfrânge asupra prestatorului, acesta rămânând direct răspunzător de consecințe.
8. **Forța majoră**
9. Forța majoră este constatată de o autoritate competentă.
10. Forța majoră exonerează părțile de îndeplinirea obligațiilor asumate prin prezentul contract, pe toată perioada în care aceasta acționează.
11. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
12. Partea care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
13. Dacă forța majoră acționează sau se estimează că va acționa o perioadă mai mare de 5 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna dintre părți să poată pretindă celeilalte daune-interese.
14. **Soluționarea litigiilor**
15. Achizitorul și prestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.
16. Dacă după 15 zile de la începerea acestor tratative, achizitorul și prestatorul nu reușesc să rezolve în mod amiabil o divergență contractuală prestatorul poate formula o plângere prealabilă, conform prevederilor art. 7 alin. (1) din Legea contenciosului administrativ nr. 554/ 2004, cu modificările și completările ulterioare, în situația în care se consideră vătămat într-un drept ori interes legitim al său de către achizitor.
17. Dacă în termen de 30 de zile de la data înregistrării plângerii prealabile, neînțelegerile/ disputele/ divergențele nu încetează, prestatorul se poate adresa instanțelor judecătorești competente de la sediul achizitorului.
18. Dacă în termen de 15 de zile de la data începerii tratativelor, neînțelegerile/ disputele/ divergențele nu încetează, achizitorul se poate adresa instanțelor judecătorești competente de la sediul acestuia.
19. **Limba care guvernează contractul**

Limba care guvernează contractul este limba română.

1. **Comunicările**
2. Orice comunicare între părți, referitoare la îndeplinirea prezentului contract, trebuie să fie transmisă în scris (poștă, fax și   
   e-mail).
3. Orice document scris trebuie înregistrat atât în momentul transmiterii, cât și în momentul primirii.
4. În situații deosebite, comunicările între părți se pot face și prin telefon, cu condiția confirmării în scris a primirii comunicării.
5. **Legea aplicabilă contractului**

Contractul va fi interpretat conform legilor din România.

Părțile au înțeles să încheie prezentul contract în trei exemplare, din care 2 exemplare pentru achizitor și 1 pentru prestator.

|  |  |
| --- | --- |
| **ACHIZITOR,** | **PRESTATOR,** |
| **JUDEȚUL VÂLCEA,** | **…,** |
| **CONSILIUL JUDEŢEAN VÂLCEA,** |  |
| **PREŞEDINTE,** | **…,** |